open-index/open-wikipedia-markdown huggingface dataset:
Nikola Milenković

**Nikola Milenković** (; s. 12. lokakuuta 1997 Belgrad, Serbian tasavalta, Jugoslavia) on serbialainen jalkapalloilija, pelipaikaltaan keskuspuolustaja. Hän on pituudeltaan 195-senttimetrinen. Hän edustaa Englannin Valioliigassa pelaavaa Nottingham Forestia. Hän pelasi Serbian A-maajoukkueessa ensimmäisen kerran vuonna 2018.

Milenković aloitti pääsarjauransa kotimaassaan Partizanin joukkueessa, jossa hän pelasi kahden kauden aikana 36 superliigaottelua ja teki niissä kolme maalia. Hän voitti vuonna 2017 liigamestaruuden ja Serbian cupin, jonka loppuottelun ainoan maalin hän teki. Hän siirtyi italialaisseura Fiorentinaan kesällä 2017. Hän pelasi seitsemän kauden aikana Serie A:ssa 216 ottelua ja teki niissä 14 maalia. Hän pelasi Konferenssiliigassa kausilla 2022–2023 ja 2023–2024 yhteensä 18 ottelua, joissa hän teki yhden maalin. Fiorentina ylsi molempina kausina Konferenssiliigan loppuotteluun mutta hävisi sen molemmilla kerroilla. Hän siirtyi Englannin Valioliigan Nottinghamiin 12,3 miljoonan euron siirtosummalla kesällä 2024. Avauskaudellaan hän pelasi 37 valioliigaottelua ja teki viisi maalia.

Milenković on pelannut Serbian alle 19- ja alle 21-vuotiaiden maajoukkueissa. Alle 21-vuotiaiden EM-kilpailuissa hän oli vaihtopelaajana vuonna 2017 ja pelasi kaksi ottelua vuonna 2019. Hän pelasi Serbian A-maajoukkueessa ensimmäisen kerran kesäkuussa 2018 ystävyysotteluissa Chileä ja Boliviaa vastaan. Heti tämän jälkeen hän pelasi MM-kilpailuissa 2018 täydet minuutit Serbian kaikissa kolmessa ottelussa. Saman peliurakan hän suoritti MM-kilpailuissa 2022. Hän pelasi täyden ajan Serbian kaikissa kolmessa ottelussa myös EM-kilpailuissa 2024. Hän on 26. kesäkuuta 2025 mennessä pelannut 66 A-maaottelua, joissa hän on ollut 62 kertaa avauskokoonpanossa. Hän on tehnyt A-maaotteluissaan kolme maalia: syyskuussa 2019 EM-karsintaottelussa Portugalia, syyskuussa 2021 ystävyysottelussa Qataria ja kolme päivää edellisen jälkeen MM-karsintaottelussa Luxemburgia vastaan.

## Lähteet
Fer

**Fernando ”fer” Alvarenga** (s. 30. lokakuuta 1991) on brasilialainen *[[Counter-Strike 2]]* -ammattilainen. Hän on edustanut viimeisimpänä O PLANO -joukkuetta tammikuusta kesäkuulle 2024. Hänet on valittu HLTV-sivuston toimesta kahdesti maailman 20 parhaan pelaajan joukkoon.

Fer tunnetaan urastaan erityisesti Luminosityssä ja SK Gamingissa. SK Gamingin kanssa hän voitti Esports Championship Series Season 3 - Finals -turnauksen kesäkuussa 2017, ja fer sai turnauksen MVP-tittelin. Hänen turnausratinginsa oli 1,31 ja hän oli sekä semifinaalissa että finaalissa ottelun paras pelaaja. Hän on kaksinkertainen major-voittaja turnauksista ESL One Cologne 2016 ja MLG Columbus 2016. Jälkimmäisen finaalissa Natus Vincereä vastaan fer oli finaalissa selvästi ottelun paras pelaaja 1,49 ratingillaan.

## Saavutukset
* Sija 15. HLTV TOP 20 Players -arvioinnissa vuonna 2016.
* Sija 3. HLTV TOP 20 Players -arvioinnissa vuonna 2017.
* Sija 6. Thorin’s TOP 10 Players -arvioinnissa vuonna 2017.
* MVP / Esports Championship Series Season 3 - Finals

## Lähteet
Airalo

**Airalo** on eSIM-markkinapaikka. Se tarjoaa matkustajille eSIM-kortteja yli 200 maalle ja alueelle ympäri maailmaa, mikä tarjoaa heille välittömän Internet-yhteyden ulkomailla. 10. heinäkuuta 2025 Airalo-sovelluksella on yli 20 miljoonaa käyttäjää, ja se on saatavilla App Storesta ja Google Play Storesta 53 kielellä.

## Historia
Airalo on yhdysvaltalainen Startup-yritys, jonka perustivat vuonna 2019 Abraham Burak ja Bahadir Ozdemir. Heidän tavoitteenaan on tarjota matkustajille pääsy välittömiin, edullisiin, maailmanlaajuisiin yhteyksiin eSIM-tekniikan avulla.

Abraham ja Bahadir ovat digitaalisia nomadiyrittäjiä, jotka ovat kokeneet omakohtaisesti yhteysrajoitukset matkustettaessa. eSIM-teknologia tarjosi mahdollisuuden tarjota matkailijoille edullisempi ja helppokäyttöisempi vaihtoehto.

Vuonna 2019 Airalo sai 1,9 miljoonan dollarin siemenrahoituksen Antlerin ja Sequoia Capitalin intialaiselta Surge-innovaatiorahastolta. Vuonna 2021 se keräsi 5 miljoonaa dollaria A-sarjan rahoituskierroksella. Ja vuonna 2023 60 miljoonaa dollaria B-sarjan rahoituskierroksella. e& Capital, e&:n (tunnetaan paremmin Arabiemiirikunnissa toimivana operaattorina nimeltä Etisalat) pääomasijoitusosasto, johti rahoituskierrosta, johon osallistuivat "startup-generaattori" Antler Elevate, Liberty Global, Rakuten Capital, Singtel Innov8, Surge (varhaisen vaiheen rahoitusta veti Peak XV, joka tunnettiin aiemmin nimellä Sequoia Capital India ja SEA), Orange, T Capital (Deutsche Telecomin pääomasijoitusyhtiö), KPN Ventures, Telefónica Ventures ja I2BF Global Ventures.

Heinäkuussa 2025 Airalo ilmoitti onnistuneesti päättäneensä C-sarjan rahoituskierroksen, jonka yhteydessä kerättiin 220 miljoonaa Yhdysvaltain dollaria. Kierrosta johti CVC Capital Partners, ja siihen osallistuivat myös yhtiön nykyiset sijoittajat Peak XV ja Antler Elevate.

## Lähteet
Säätyläismaanomistaja

Ruotsiksi "ståndpersonen" olivat pääasiassa suurtilallisia ja kuuluivat usein yläluokkaan tai aateliin. Yleensä hän ei itse viljellyt tilojaan, vaan oli joko antanut ne vuokralle tai viljeli niitä tilanhoitajan avulla.

Säätyläismaanomistajien roolia sääty-yhteiskunnassa voidaan tarkastella useasta näkökulmasta:

# **Taloudellinen vaikutusvalta**: Säätyläismaanomistajat omistivat usein laajoja maa-alueita, joilla harjoitettiin maataloutta, karjanhoitoa ja metsätaloutta. Heidän omistamansa maatilat tuottivat ruokaa, raaka-aineita ja muita hyödykkeitä, jotka olivat välttämättömiä yhteiskunnan toiminnalle. Maanomistajat saattoivat myös vuokrata maata talonpojille, jotka maksoivat vuokraa viljelyksillään.
# **Sosiaalinen asema**: Säätyläismaanomistajat kuuluivat usein ylimpiin säätyihin, kuten aatelistoon, papistoon tai porvaristoon. Heidän asemansa yhteiskunnassa oli korkea, ja heillä oli usein vaikutusvaltaa paikallisella ja valtakunnallisella tasolla. He saattoivat toimia virkamiehinä, sotilaina tai muissa korkeissa asemissa.
# **Poliittinen vaikutusvalta**: Säätyläismaanomistajilla oli usein merkittävä rooli paikallishallinnossa ja valtakunnan politiikassa. He saattoivat osallistua maakuntapäiville, valtiopäiville tai muihin poliittisiin kokouksiin, joissa tehtiin tärkeitä päätöksiä. Heillä oli myös vaikutusvaltaa lainkäytössä ja oikeusasioissa.
# **Kulttuurinen ja yhteiskunnallinen rooli**: Säätyläismaanomistajat edistivät usein kulttuuria, koulutusta ja uskontoa. He saattoivat rahoittaa kirkkoja, kouluja ja muita julkisia hankkeita. Heidän kartanonsa olivat usein kulttuurin ja sosiaalisen elämän keskuksia, joissa järjestettiin juhlia, kokouksia ja muita tapahtumia.
Diehl

**Diehl** tarkoitta muun muassa seuraavia:

* Diehl, saksalainen monialayritys

## Sukunimi
* August Diehl (s. 1976), saksalainen näyttelijä
* Charles Diehl (1859–1944), ranskalainen professori, historioitsija, erikoisala Bysantti
* Fredrik Diehl (1847–1904), norjalaissyntyinen valokuvaaja
* Gösta Diehl (1899–1964), suomalainen taidemaalari
* John Diehl (s. 1950), yhdysvaltalainen näyttelijä
* Karl Diehl (1864–1943), saksalainen taloustieteilijä
* Örnulf Diehl (s. 1931), suomalainen jääkiekkoerotuomari ja keilaaja
Dientzenhofer

**Dientzenhofer** tai **Dinzenhofer** on seuraavien henkilöiden sukunimi:

* Dientzenhofer, saksalais-böömiläinen rakennusmestariperhe
** Georg Dientzenhofer (1643–1689)
** Wolfgang Dientzenhofer (1648–1706)
** Christoph Dientzenhofer (1655–1722)
** Leonhard Dientzenhofer (1660–1707, myös *Johann Leonhard*)
** Johann Dientzenhofer (1663–1726)
** Kilian Ignaz Dientzenhofer (1689–1751), Christoph Dientzenhoferin poika
** Justus Heinrich Dientzenhofer (1702–1744), Johann Dientzenhoferin poika
** Wenzel Dientzenhofer (1750–1805), böömiläinen jesuiitta, oikeustieteilijä ja historioitsija, Kilian Ignaz Dientzenhoferin poika
* Abraham Dientzenhofer, rakennusmestari Pressburgista

;Dinzenhofer
* Christoph Dinzenhofer (1681–1722), rakennusmestariveljesten serkku
* Wolfgang Dinzenhofer (1678–1747), saksalainen rakennusmestari, ei rakennusmestariperheen sukua

## Muita merkityksiä
* (5318) Dientzenhofer, asteroidi, nimetty Christoph ja Kilian Ignaz Dientzenhoferin mukaan
Dientzenhofer (perhe)

**Dientzenhofer** oli 1600-1700-luvulla vaikuttanut saksalais-böömiläinen rakennusmestariperhe.

* Georg Dientzenhofer (1643–1689)
* Wolfgang Dientzenhofer (1648–1706)
* Christoph Dientzenhofer (1655–1722)
* Kilian Ignaz Dientzenhofer (1689–1751), Christoph Dientzenhoferin poika
* Leonhard Dientzenhofer (1660–1707; myös: *Johann Leonhard*)
* Johann Dientzenhofer (1663–1726)
* Justus Heinrich Dientzenhofer (1702–1744), Johann Dientzenhoferin poika
* Wenzel Dientzenhofer (1750–1805), böömiläinen jesuiitta, oikeustieteilijä ja historioitsija, Kilian Ignaz Dientzenhoferin poika

Perheen ensimmäinen tunnettu jäsen on yläbaijerilainen Georg Dientzenhofer vanhempi (k. 1614), jonka pojat Georg Dientzenhofer nuorempi (1643-89), Johannes Leonard (k. 1707), Christoph (1655-1722) ja Johan (k. 1726) toimivat katolisen kirkkorakentamisen alalla Böömissä. Christoph rakensi Prahaan huomattavan Pyhän Nikolauksen jesuiittakirkon (vuodesta 1673).

## Lähteet

## Aiheesta muualla
Morten Hjulmand

**Morten Blom Due Hjulmand** (s. 25. kesäkuuta 1999 Kastrup) on tanskalainen jalkapalloilija, pelipaikaltaan keskikenttäpelaaja. Hän on pituudeltaan 185-senttimetrinen. Hän edustaa portugalilaista Sportingia ja on aiemmin pelannut Itävallassa ja Italiassa. Hän pelasi Tanskan A-maajoukkueessa ensimmäisen kerran vuonna 2023.

Hjulmand siirtyi FC Kööpenhaminan junioreista itävaltalaisseura Admira Wackeriin kesällä 2018. Hän pelasi Itävallan Bundesliigassa 2,5 vuoden aikana 68 ottelua ja teki niissä yhden maalin. Hän siirtyi tammikuussa 2021 italialaisseura Lecceen, jossa hän pelasi Serie B:ssä kauden 2020–2021 nousukarsinta mukaan lukien 58 ottelua ja kaudella 2022–2023 Serie A:ssa 35 ottelua. Hän siirtyi elokuussa 2023 portugalilaisseura Sportingiin, jossa hän kaudella 2023–2024 pelasi Primeira Ligassa 30 ottelua ja teki niissä kolme maalia. Hän voitti liigamestaruuden. Eurooppa-liigassa hän pelasi kymmenen ottelua, joista kahdeksan ottelua avauskokoonpanossa.

Hjulmand pelasi Tanskan alle 18-, alle 19-, alle 20- ja alle 21-vuotiaiden maajoukkueissa. Hän pelasi neljä ottelua alle 21-vuotiaiden EM-kilpailuissa 2021. Hän pelasi Tanskan A-maajoukkueessa ensimmäisen kerran syyskuussa 2023 EM-karsintaottelussa San Marinoa vastaan. EM-kilpailuissa 2024 hän pelasi kolme alkulohko-ottelua avauskokoonpanossa ja teki toisessa ottelussa Englantia vastaan A-maajoukkueuransa ensimmäisen maalin mutta oli poissa tappiollisesta neljännesvälierästä kahden alkulohkossa saamansa varoituksen tuoman pelikiellon vuoksi. Hän on pelannut syyskuun 10. päivään 2024 mennessä 12 A-maaottelua, joissa hän on ollut seitsemän kertaa avauskokoonpanossa.

## Lähteet
Horan

**Horan** on muun muassa seuraavien henkilöiden sukunimi:

* Cornelius Horan (s. 1947), irlantilainen katolisen kirkon pappi ja urheiluhäirikkö
* James Horan (s. 1954), yhdysvaltalainen ääninäyttelijä
* Lindsey Horan (s. 1994), yhdysvaltalainen jalkapalloilija
* Niall Horan (s. 1993), irlantilainen laulaja ja lauluntekijä
Ivan Ilić

**Ivan Ilić** (; s. 17. maaliskuuta 2001 Niš, Serbian tasavalta, Jugoslavia) on serbialainen jalkapalloilija, pelipaikaltaan keskikenttäpelaaja. Hän on pituudeltaan 186-senttimetrinen. Hän edustaa Italian Serie A:ssa pelaavaa Torinoa. Hän pelasi Serbian A-maajoukkueessa ensimmäisen kerran vuonna 2021.

Ilić on pelannut englantilaisseura Manchester Cityn junioreissa. Hän on edustanut Serbiassa Belgradin Punaista tähteä ja Zemunia, Alankomaissa toisella sarjatasolla NAC Bredaa sekä Italiassa Serie A:ssa Hellas Veronaa ja Torinoa. Hän on pelannut Serie A:ssa kaikkiaan 117 ottelua, joissa hän on tehnyt kahdeksan maalia.

Ilić on pelannut monissa Serbian nuorisomaajoukkueissa alle 15-vuotiaista alle 21-vuotiaisiin. Hän pelasi alle 17-vuotiaiden EM-kilpailuissa vuosina 2017 ja 2018 yhteensä kolme ottelua. Hän pelasi Serbian A-maajoukkueessa ensimmäisen kerran kesäkuussa 2021 ystävyysotteluissa Jamaikaa ja Japania vastaan. MM-kilpailuissa 2022 hän tuli vaihdosta kentälle alkulohko-ottelussa Brasiliaa vastaan. Hän kuuluu Serbian joukkueeseen EM-kilpailuissa 2024. Hän on EM-kilpailujen ensimmäinen ottelu mukaan lukien pelannut 17 A-maaottelua, joissa hän on ollut kahdeksan kertaa avauskokoonpanossa. Maaleja hän ei ole A-maaotteluissaan tehnyt.

## Lähteet
Victor Kristiansen

**Victor Kristiansen** (s. 16. joulukuuta 2002 Kööpenhamina) on tanskalainen jalkapalloilija, pelipaikaltaan vasen laitapuolustaja. Hän on pituudeltaan 181-senttimetrinen. Hän edustaa englantilaista Leicester Cityä. Hän pelasi Tanskan A-maajoukkueessa ensimmäisen kerran vuonna 2023.

Kristiansen siirtyi FC Kööpenhaminasta englantilaisseura Leicester Cityyn tammikuussa 2023. Hän pelasi Englannin Valioliigassa 12 ottelua kaudella 2023–2024. Hän oli kauden 2023–2024 lainalla italialaisessa Bolognassa, jossa hän pelasi 32 Serie A -ottelua. Kaudella 2024–2025 hän pelasi Leicesterissä 30 valioliigaottelua.

Kristiansen pelasi useissa Tanskan nuorisomaajoukkueissa alle 16-vuotiaista alle 21-vuotiaisiin. Hän pelasi Tanskan A-maajoukkueessa ensimmäisen kerran kesäkuussa 2023 EM-karsintaottelussa Sloveniaa vastaan. Hän pelasi EM-kilpailuissa 2024 Tanskan kaikki neljä ottelua, joista kaksi ensimmäistä avauskokoonpanossa. Hän on elokuun 2025 loppuun mennessä pelannut 18 A-maaottelua, joissa hän on ollut 12 kertaa avauskokoonpanossa.

## Lähteet
Flixtrain

**Flixtrain** on saksalainen yksityinen rautatieliikenneyhtiö, joka liikennöi pitkän matkan kaupunkienvälisiä junia. Se on Flixbus-bussiyhtiöstä tunnetun liikenneyhtiö Flixmobilityn tytäryhtiö.

## Liiketoiminta
Flixtrain liikennöi useita reittejä Saksassa ja tarkoitus on laajentaa muualle Eurooppaan. Liikennettä oli Ruotsissa vuosina 2021–2024, mutta toiminta keskeytettiin ja kalusto siirrettiin Saksaan siellä lisääntyneen kysynnän ja junien huolto-ongelmien takia. Reitit ja lipunmyynti suunnitellaan yhdessä Flixbusin kanssa. Flixtrainin junaliput ovat yleensä halvempia kuin pääkilpailijansa Deutsche Bahnin. Flixtrainin vaunukalusto on pääasiassa peräisin 1960–1970-luvuilta, mutta sisältä uudistettua. Flixtrain ei itse omista kalustoa, vaan vuokraa sitä muilta yrityksiltä ja liikennöi Flixtrainin brändillä.

## Lähteet
Pop (Uzbekistan)

**Pop** () on kaupunki ja Popin piirin hallinnollinen keskus Namanganin alueella Uzbekistanissa. Se sijaitsee Syrdarjajoen varrella 53 kilometriä Namanganista länteen. Kaupungissa oli 26&nbsp;900 asukasta vuonna 2016.

Ajanlaskun alussa syntynyt Pop mainitaan 900-luvun lopulla kukoistavana kaupunkina. Sen kautta kulki yksi Silkkitien reiteistä.

Kaupunki on maatalousalueen keskus, jossa toimii myös teollisuutta. Sen kautta kulkee Namanganin ja Taškentin välinen maantie ja rautatie.

Popin lähellä sijaitsevat Kirq hujran ja Munchoqtepan arkeologiset löytöpaikat. Kaupungissa on arkeologinen museo.

## Lähteet
Forssan helluntaiseurakunta

**Forssan helluntaiseurakunta** on vuonna 1938 perustettu forssalainen helluntaiseurakunta. Seurakunta kuuluu Suomen Helluntaikirkko-kirkkokuntaan. Seurakunnan toimitilat sijaitsevat Forssan keskustassa Nikkilänkadulla. Seurakunnan pastori on Tommi Hintsanen.

Seurakunnan toimintaan kuuluvat jumalanpalvelusten lisäksi Sanan ja rukouksen illat, rukouskokoukset, katukirkko ja nuorisotyö. Lisäksi seurakunta julkaisee Nisunjyvä-lehteä. Forssan helluntaiseurakunnan yhteydessä toimii Royal Rangers-partiojärjestö.

## Historia
Forssan helluntaiseurakunta perustettiin kesällä 1938. Perustaja oli Urho Lähde. Alkuvaiheessa seurakunta toimi Tammelan Portaan kylällä, jossa Lähde piti yhdessä Oskar Backan kanssa kokouksia. Piakkoin toiminta laajeni Forssaan, jossa kokoonnuttiin kodeissa, Kalliomäessä sekä Saukkolan koulussa. Herätys kosketti myös Forssan poliisivoimia. 1950-luvulla seurakunnassa oli noin 60 jäsentä ja saarnaajana toimi Veikko Tynkkynen. Seurakunta kokoontui vuokrahuoneistossa Kauppakadulla. Pian toiminta laajeni niin, että päiväkokouksia pidettiin rukoushuoneella ja iltakokouksia kauppalassa. Seurakunnan saarnaajana toimi Vilho Lahti ja tämän jälkeen Mikael Martiskainen. Vuonna 1961 seurakunta kutsui Sakari Saarisen seurakunnan johtajaksi. Vuonna 1964 seurakunnassa oli yli 100 jäsentä. Someron helluntaiseurakunta perustettiin Forssan työn tuloksena.

1970-luvun lopulla herätys laajeni ja rukoushuoneeseen rakennettiin oma kasteallas. 1970-luvulla seurakunnan jäsenmäärä ylitti 150 jäsenen rajan. Saarisen jälkeen seurakunnan johtajaksi tuli Hannu Tervashonka, jonka aikana seurakunta kasvoi yli 200 jäseneen. Tämän jälkeen johtajana toimivat Antti Kivekäs ja Markku Rajala.

## Toimitilat
### Ensimmäiset rukoushuoneet
Seurakunta hankki ensimmäisen oman rukoushuoneen osoitteesta Karhukatu 13. Karhukadun rukoushuoneen jäätyä pieneksi, seurakunta löysi uudet tilat osoitteesta Hämeentie 25. Uuden rukoushuoneen työt valmistuivat maaliskuussa 1970.

### Forssan Saalem-temppeli
Forssan Saalem-temppeli on valmistunut vuonna 1986. Saalem-temppelin pinta-ala on 1&nbsp;560 neliömetriä ja kirkkosalissa on istumapaikkoja 550 henkilölle. Saalem-temppelin suunnittelija on arkkitehti Veikko Gröhn. Seurakunta aloitti rukoushuoneen rakentamisen vuonna 1985 ja rakennuskustannukset olivat 4,3 miljoonaa markkaa.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Haapamäen helluntaiseurakunta

**Haapamäen helluntaiseurakunta** eli **Haapamäen Saalem** on vuonna 1938 perustettu keuruulainen helluntaiseurakunta. Seurakunta kuuluu Suomen Helluntaikirkko-kirkkokuntaan. Seurakunnan toimitilat sijaitsevat Keuruun Haapamäellä Ritokankaankujalla. Seurakunnan pastori on Kai Kangas.

Seurakunnan toimintaan kuuluvat jumalanpalvelusten lisäksi rukouskokoukset, osallistuminen järjestäjänä kesätapahtumiin, lapsi- ja nuorisotyö, katulähetystyö yhteistyössä paikallisen ev.lut. seurakunnan kanssa sekä lähetystyön tukeminen Japanisssa, Formosalla, Pakistanissa, Uruguayssa, Keniassa ja Baltian maissa. Seurakunta tarjoaa myös harjoittelupaikkoja Iso Kirja-raamattuopiston opiskelijoille.

## Historia
Helluntailiike saapui Haapamäelle 1920-luvulla naisevankelistojen Katri Mäkelän ja Irinja Lajusen työn kautta. Vapaakirkollinen liike ja herätys oli vaikuttanut lähiseudulla Virroilla ja Ähtärissä. Haapamäen helluntaiseurakunta perustettiin virallisesti lokakuussa 1938. Perustamiskokoukseen osallistui 14 jäsentä. Kotikokouksia pitivät pioneerihenkiset naisevankelistat. Haapamäellä vierailivat myös tunnetut saarnamiehet kuten Pekka Brofeldt ja Arvo Hankkio.

Sotien aikana helluntaiseurakunnan toiminta oli vähäisempää. Rauhan tultua herätys kuitenkin jatkui ja vuosien 1947-1952 aikana seurakuntaan liittyi 72 uutta jäsentä. Puhujavieraina kävivät muun maussa Eino Ahonen, Arvo Hankkio, Mauri Vikstén ja Kaarlo Toivio. Kastetilaisuuksia järjestettiin kesäaikaan lähistön järvissä. Vuonna 1951 Suur-Keuruun Sanomat uutisoi joopa 500 haapamäkeläisen olleen seuraamassa kastetilaisuutta.

Ratalinjauksien muutoksen jälkeen junaliikenne hiljeni, mikä on vaikuttanut kylän yleiseen elinvoimaan. Seurakunta on ylläpitänyt lähettejä ulkomailla ja muutamat seurakuntalaiset ovat vierailleet aktiivisesti Baltian seurakunnissa. 

## Toimitilat
Seurakunnan kasvun myötä tuli ajankohtaiseksi rukoshuoneen hankinta. Tontin ostamisen jälkeen Esko Rydenfelt suunnitteli rukoushuoneen, joka vihittiin käyttöön joulukussa 1961. Rakennusta oli siunaammassa muun muassa Eino Manninen. Rukoushuoneen remontti valmistui vuonna 2009.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Inkeroisten helluntaiseurakunta

**Inkeroisten helluntaiseurakunta** on vuonna 1938 perustettu kouvolalainen helluntaiseurakunta. Seurakunta kuuluu Suomen Helluntaikirkko-kirkkokuntaan. Seurakunnan toimitilat sijaitsevat Kouvolan Inkeroisissa Asematiellä. Seurakunnan pastori on Timo Lautiainen.

Seurakunnan toimintaan kuuluvat jumalanpalvelusten lisäksi rukouskokoukset, pyhäkoulutoiminta ja nuorisotoiminta. Seurakunta ylläpitää myös Inkeroisten lähetyskirpputoria Myllykoskella.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Virtain helluntaiseurakunta

**Virtain helluntaiseurakunta** on vuonna 1938 perustettu virtolainen helluntaiseurakunta. Seurakunta toimii itsenäisesti kirkkokuntien ulkopuolella. Seurakunnan toimitilat sijaitsevat Virtain keskustassa Pääskyntiellä. Seurakunnan pastori on Jani Rantanen.

Seurakunnan toimintaan kuuluvat jumalanpalvelusten ja rukouskokousten lisäksi lapsi- ja nuorisotyö, musiikkitoiminta, leirit sekä eläkeläisten päiväpiiri.

## Rukoushuone
Seurakunnan helluntaitemppeli valmistui vuonna 2002. Rakennustyöt suoritettiin suurelta osin talkootyönä. Toimitilojen ulkovuori on puhtaaksi rapattua tiiltä ja rappausta. Uudessa kirkkorakennuksessa on tilaa noin 550 neliömetriä. Kellarikerroksessa on noin 100 m²:n nuoriso- ja kerhotilat. Salin etuosassa on koroke puhujaa, flyygeliä ja kuoroa varten. Salissa on istumapaikkoja noin 150:lle. Lisäksi katutasossa on toimistotilat, kirjanmyynti ja lastenhuone tilaisuuksien aikana käytettäväksi.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Lapinlahden helluntaiseurakunta

**Lapinlahden helluntaiseurakunta** eli **Lapinlahden Betania** on vuonna 1945 perustettu lapinlahtelainen helluntaiseurakunta. Seurakunta kuuluu Suomen Helluntaikirkko-kirkkokuntaan. Seurakunnan toimitilat sijaitsevat Lapinlahden keskustassa Kumminkujalla. Lisäksi seurakunta toimii Varpaisjärvellä. Seurakunnan pastorina toimii Petri Korhonen. Seurakunta on perustettu 1945 ja rekisteröity yhdistykseksi 20. maaliskuuta 1952.

Seurakunnan toimintaan kuuluvat viikoittaisten kokousten lisäksi lapsi- ja nuorisotyö, perhetyö, Israel-työ, musiikkitoiminta, sielunhoito pienryhmissä sekä lähetystyö Karjalassa.

## Historia
Lapinlahden helluntiaseurakunnan toiminta alkoi maaseudulta, kunnan itäosista. Seurakunnan järjestäytymiskokous pidettiin uudenvuoden päivänä 1945 Mäkikylän Haapamäessä Aapeli Korhosen talossa. Seurkaunnan nimeksi tuli Lapinlahden Betania ja siihen liittyi 40 jäsentä. 

Seurakunnan toiminta keskittyi aluksi Mäkikylään, Pitkäänmäkeen, Kiukonmäkeen ja Horsmanmäkeen. Seurakunnan ensimmäinen tilaisuus Lapinlahden kirkonkylällä pidettiin vuonna 1947 kansakoululla. Alkuaikoina seurakunta järjesti kesäisin telttakokouksia eri puolilla Lapinlahtea ja Varpaisjärveä.

Vuonna 1977 seurakunnan nimi muutettiin Lapinlahden helluntaiseurakunnaksi.

## Toimitilat
Lapinlahden helluntaiseurakunnan rukoushuone on valmistunut vuonna 1976. Rukoushuonetta remontoitiin mittavasti kesän ja syksyn 2015 aikaan. Remontissa ulkoseinät uusittiin ja kattokaltevuutta muutettiin. Samoin sisäseiniä ja -kattoja maalattiin ja koukous- ja ruokasalin akustiikkaa parannettiin.

Seurakunta toimii myös Varpaisjärvellä, missä sillä on vuonna 2003 valmistunut rukoushuone.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Mäntän helluntaiseurakunta

**Mäntän helluntaiseurakunta** on vuonna 1946 perustettu mänttävilppulalainen helluntaiseurakunta. Seurakunnan toimitilat sijaitsevat Mäntän keskustassa Rusinniementiellä. Seurakunnan pastorina toimii Juhani Jämsen. Seurakunta on perustettu 1945 ja rekisteröity yhdistykseksi 21. huhtikuuta 1953.

Seurakunnan toimintaan kuuluvat jumalanpalvelusten lisäksi lapsi- ja nuorisotyö, musiikkitoiminta sekä lähetystyö Thaimaassa.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Chortoq

**Chortoq** (uzb. kyrill. Чортоқ, ) on kaupunki ja Chortoqin piirin keskus Namanganin alueella Uzbekistanissa. Se sijaitsee Chortoqsoyjoen laaksossa 19 kilometriä Namanganista koilliseen. Kaupungissa oli 54&nbsp;400 asukasta vuonna 2016.

Kaupungissa toimii puuvilla- ja tekstiiliteollisuutta sekä kivennäisvesipullottamoja. Sen pohjoispuolella sijaitsee Chortoqin parantola ja vuonna 2022 perustettu hevosurheilukeskus.

## Lähteet
Pergola

**Pergola** () on avoin, vesikattoa vailla oleva lehtikuja, joka muodostuu kivipilareista tai pylväistä, joita kiertävät köynnöskasvit, ja niiden kannattamista puisista pituus-ja poikkiparruista. Se on tavallinen varsinkin etelän puutarhoissa.

Köynnöskasvina käytetään usein villiviiniä, ruusua tai yksivuotisia köynnöksiä.

## Etymologia ja historia

Termi pergola juontaa juurensa latinan sanasta ”pergula”. Tämä sana viittaa ulkonevaan räystääseen tai katettuun käytävään, joka on perinteisesti käytetty laajennettuna kattona tai lehtimajana. 

Varhaisin dokumentoitu esimerkki puutarha-pergolasta on peräisin noin vuodelta 1400 eaa. ja se kuului egyptiläiselle korkea-arvoiselle hovivirkamiehelle. Myöhemmin roomalaiset omaksuivat pergolat laajasti. Niin kuin egyptiläisetkin, myös varakkaat roomalaiset, käyttivät pergoloita. Roomalaiset kehittivät pylväiden käytössä toisenkin tärkeän tarkoituksen: he kasvattivat pylväiden ympärille viiniköynnöksiä, joita hyödynnettiin viininvalmistuksessa.

Termiä pergola on tiettävästi käytetty ensimmäisen kerran kuitenkin vasta 1640-luvulla myöhäiskeskiajalla. Firenzen lähellä 1500-luvulla rakennetut Medicin huvilat tarjoavat hyvän esimerkin siitä, millaista pergola-rakentaminen saattoi olla tuolloin. Samoihin aikoihin Itä-Aasiassa kehitettiin omia pergolarakenteita, joissa käytettiin kaarevia palkkeja, jotka muistuttivat paikallisen arkkitehtuurin, erityisesti pagodien, kaarevaa tyyliä.

## Lähteet

## Aiheesta muualla
Kosonsoy

**Kosonsoy** (uzb. kyrill. Косонсой, ) on kaupunki ja Kosonsoyn piirin hallinnollinen keskus Namanganin alueella Uzbekistanissa. Se sijaitsee samannimisen joen varrella 28 kilometriä Namanganista pohjoiseen. Kaupungissa oli 50&nbsp;900 asukasta vuonna 2016. 

Ennen ajanlaskun alkua syntynyt Kosonsoy on yksi Uzbekistanin vanhimmista kaupungeista. Se oli yksi Kušan-valtakunnan hallintokeskuksista, tärkeä kauppa- ja käsityöläiskaupunki ja 600–700-luvuilla Ferganan laakson pääkaupunki. Kosonsoy mainitaan yhtenä Ferganan kahdeksasta kaupungista vielä Baburin aikana. 

Nykyinen kaupunki on perustettu vuonna 1973. Sen asukkaat ovat etupässä tadžikkeja.

Kosonsoyssa toimii silkkikutomo, jalkinetehdas sekä elintarvike- ja rakennusteollisuutta. Sen kautta kulkee Kirgisiaan johtava maantie. Kaupungin nähtävyys on 1700-luvulla rakennettu suurmoskeija.

## Lähteet
Kangasniemen helluntaiseurakunta

**Kangasniemen helluntaiseurakunta** eli **Kangasniemen Eelim** on vuonna 1939 perustettu kangasniemeläinen helluntaiseurakunta. Seurakunnan toimitilat sijaitsevat Kangasniemen keskustassa Kimarintiellä. Seurakunnan pastori on Teemu Turunen.

Seurakunnan toimintaan kuuluvat eri ikäryhmille suunnatut viikoittaiset tilaisuudet: nuorille ja varttuneemmille kokoukset torstaisin ja sunnuntaisin sekä lähetysillat maanantaisin, lasten kerhot rukoushuoneella ja Kankaisten koululla. Seurakunnalla on kirpputori, jonka tuotto ohjataan lähetystyöhön.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Kemin helluntaiseurakunta

**Kemin helluntaiseurakunta** (aik. **Kemin Saalem**) on vuonna 1939 perustettu kemiläinen helluntaiseurakunta. Seurakunnan toimitilat sijaitsevat Kemin keskustassa Koulukadulla. Seurakunnan pastori on Ossi Karjalainen.

Seurakunnan toimintaan kuuluvat jumalanpalvelusten ja rukouskokousten lisäksi lapsi- ja nuorisotyö, kirpputori sekä lähetystyön tukeminen Japanissa ja Keski-Aasiassa. Seurakunta julkaisee kuukausittain lehteä. Kemin helluntaiseurakunnan yhteydessä toimii Royal Rangers-partiojärjestö.

Kemin helluntaiseurakunta lähettää tilaisuuksistaan suoria lähetyksiä muun muassa UskoTV-palvelun kautta. Seurakunnan tilaisuuksia lähetetään myös Radio Dein ja Radio Patmoksen taajuuksilla. 1930-luvulla Kemissä toimi kiertäviä puhujia ja helluntailaiset järjestyivät uudelleen seurakunnaksi 31 jäsennen toimesta 15. heinäkuuta 1939. 

Kemin helluntaiseurakunta on Lapin vanhin helluntaiseurakunta ja toiminta kattoi aluksi lähes koko Lapin läänin kattavaa. Seurakunnan pitkäaikaisina työntekijöinä toimivat Anna Oksanen 1940– ja 1950-luvuilla sekä Eelis Leinonen, joka oli toimessa 15 vuoden ajan vuosina 1953–1968. Leinosen aikana kastettiin vuosina 1956–1958 yli 40 henkeä. Kastetilaisuuksia pidettiin kesäisin meren rannalla ja talvisin Haaparannan Betel-seurakunnassa. Vuonna 1963 seurakuntaan kuului 263 jäsentä.

Tornion helluntaiseurakunta liittyi rukouspiirinä Kemiin 1956 ja järjestäytyi uudelleen seurakunnaksi 1964. Seurakunnan nimi muutettiin nykyiseen muotoonsa vuonna 1969.

Kemin helluntaiseurakunta teki 1960-luvulle asti laajaa lähiympäristyötyötä: Länsi-Lapin alueella Kolariin asti, Ranuan suunnalla Rytinkiin ja Kemijoen varressa Sihtunaan, Varejoelle, Tervolaan, Koivuun ja Akkunusjoen varressa Pahtaojalle asti.

## Toimitilat
Seurakunta kokoontui alkuaikoina seurakuntalaisten kodeissa. Seurakunta kokoontui myös Veitsiluodossa Hanna Heikuran parturiliikkeessä sekä säännöllisesti Veitsiluoto Oy:n lukusalissa. Vuonna 1948 seurakunta osti omakotitalon Ritikasta, johon saneerattiin rukoushuone. Täällä seurakunta toimi vuoteen 1954 saakka.

### Rukoushuone
Seurakunta osti vuonna 1954 kiinteistön Koulukadulta, jonka seurakunta sai hallintaansa vuonna 1957. Seurakunnan toiminta siirtyi uuteen rukoushuoneeseen 1958, johon tehtiin talkootöinä suuret muutostyöt. Rukoushuoneen vihkiäisjuhla pidettiin helmikuussa 1959.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Utsiran majakka

**Utsiran majakka** () on Utsiran kunnassa Rogalandin läänissä Norjassa sijaitseva majakka. Se perustettiin vuonna 1844, automatisoitiin 1992 ja jätettiin miehittämättömäksi 2004.

Utsiran majakka on Norjan ainoa jäljellä oleva kaksoismajakka. Nykyään vain toinen torneista on käytössä. Majakka sijaitsee saaren korkeimmalla kohdalla ja sen korkeus merenpinnasta on 78,2 metriä, tehden siitä Norjan korkeimman majakan. Utsiran majakka on tehnyt säähavaintoja Ilmatieteen laitokselle vuodesta 1867 lähtien ja on Norjan vanhin keskeytyksettä toiminnassa oleva sääasema.

## Historia
Ensimmäiset pyynnöt majakan rakentamiseksi saarelle tulivat Bergenistä vuonna 1802, mutta ne saivat vähän tukea. Vasta vuonna 1843 päätettiin rakentaa majakat, ja ne valmistuivat seuraavana vuonna. Kaksi vierekkäin olevaa majakkaa rakennettiin erottumaan Lista-saaresta, jossa oli kolme majakkaa. Tornit olivat leikatusta harmaasta kivestä ja sisältä tiilillä vuoratut. Majakoiden väliseen pieneen laaksoon rakennettiin suuri asunto majakanvartijalle ja hänen perheelleen, sekä ullakolle huoneet avustajille. Ulkorakennuksessa oli asunto apulaiselle, panimo ja takomo.
Utsiralla oli kaksi majakkaa vuoteen 1890 asti, jolloin eteläinen torni suljettiin ja pohjoiseen asennettiin 1. luokan vilkkumajakka. Vuonna 1906 ulkorakennus muutettiin avustajan asunnoksi, ja uusi ulkorakennus rakennettiin. Majakka sähköistettiin vuonna 1958, ja vuonna 1968 vanha vartijan asunto korvattiin kolmen asunnon rakennuksella. Utsiran majakka automatisoitiin viimeisenä Norjassa vuonna 1992.

Vuonna 2004 Utsiran majakka suljettiin. Siitä lähtien kunta on vastannut asuinrakennusten ylläpidosta ja tarjonnut majoitusta turisteille yhdessä asunnoista. Toista asuntoa vuokrataan taiteilijoille, jotka haluavat työskennellä siellä. Majakassa järjestetään ajoittain gallerianäyttelyitä ja opastettuja kierroksia.

## Lähteet

## Aiheesta muualla
Eichstättin piirikunta

**Eichstättin piirikunta** () on Ylä-Baijerin hallintopiirissä sijaitseva piirikunta Baijerin osavaltiossa Saksassa. Piirikunnan keskus on Eichstättin kaupunki. Piirikunnan pinta-ala on 1&nbsp;214 neliökilometriä, ja siihen kuuluu 30 kuntaa. Vuoden 2023 lopussa piirikunnan väkiluku oli 136&nbsp;565.

Yli 80 prosenttia Eichstättin piirikunnan alueesta kuuluu Altmühltalin luonnonpuistoon.

## Lähteet

## Aiheesta muualla

*Piirikunnan verkkosivut
Wendel Dietterlin

**Wendel Dietterlin** (n. 1550–1599) oli strassburgilainen taidemaalari ja arkkitehti. Hän oli Saksan barokkityylin uranuurtajia ja systemaatikkoja. Hän kirjoitti pylväsjärjestelmistä arvovaltaisen yhteenvedon *Architectura von Austeilung, Symmetrie und Proportion der Seulen* (I–II 1593–1594; 1598). Usein toteutettaviksi mahdottomat mielikuvitukselliset mallit ovat vaikuttaneet alttareihin, epitafeihin ja muihin kirkollisiin sisustusesineisiin mutta vähemmän suureen arkkitehtuuriin.

## Elämä
Dietterlin syntyi Pfullendorfissa, mutta hänestä tuli myöhemmin Strasbourgin protestanttisen kaupungin kansalainen, jossa hän vietti suurimman osan elämästään. Hän kuului paikalliseen taiteilijoiden, sisustajien ja taidemaalareiden kiltaan ja toimi pääasiassa seinä- ja freskomaalarina, vaikka hänen teoksiaan ei ole säilynyt. Hän kuoli alle 50-vuotiaana ja mainitsi kirjansa omistuskirjoituksessa kärsineensä pitkästä ja tuskallisesta sairaudesta, pitäen elämää kurjana ja ankeana mutta taidetta ilon ja armon lähteenä.

## Julkaisu
Dietterlin alkoi julkaista arkkitehtuurin viiteen järjestykseen liittyviä vedoksia vuonna 1593 Stuttgartissa, samalla kun hän maalasi Württembergin herttua Ludwig VI:n kattoa. Vuonna 1594 hän julkaisi lisää kuvia, ja vuonna 1598 Nürnbergissä ilmestyi laajennettu lopullinen painos. Jokainen kirja sisälsi rinnakkaiset tekstit latinaksi ja ranskaksi, ja niistä julkaistiin myös erilliset saksankieliset versiot. Vedokset vaikuttivat merkittävästi arkkitehtien ja käsityöläisten suunnitteluun. Kirjan painokset ovat harvinaisia, sillä niitä käytettiin usein niin paljon, että ne kuluivat loppuun. Osa kuvista julkaistiin erikseen vuodesta 1617 alkaen, ja alkuperäiset kuvat painettiin uudelleen vuonna 1655.
## Lähteet

## Aiheesta muualla
Christian Ditlev Reventlow

**Christian Ditlev Reventlow** (21. kesäkuuta 1671 Haderslev, Tanska – 1. lokakuuta 1738 Tølløse, Tanska) oli tanskalainen kreivi, upseeri ja diplomaatti. Kuningas Kristian V oli hänen kummisetänsä ja kihlautti hänelle aviottoman tyttärensä Anna Christine Gyldenløven, joka kuitenkin kuoli pian. Reventlow oli 1690-luvulla isänsä seuraaja Haderslevin läänin maaherrana, ja 1699 hänet nimitettiin valtakunnan ylijahtimestariksi. Reventlow osallistui Espanjan perimyssotaan Eugen Savoijilaisen joukoissa, ja hänen palattuaan Tanskaan vuonna 1707 kuningas Fredrik IV nimitti hänet jalkaväen ylipäälliköksi.

Reventlow johti loppuvuodesta 1709 hyökkäystä eteläiseen Ruotsiin mutta sairastui ja joutui helmikuussa 1710 luovuttamaan joukkojen komennon Jørgen Rantzaulle. Reventlow ei näin ollen osallistunut Helsingborgin taisteluun, mutta kuningas syytti häntä silti tappiosta ja erotti hänet ylipäällikön virasta. Todellisuudessa Reventlow oli pitkään vaatinut kuninkaalta vahvistusjoukkoja, joita tämä ei ollut toimittanut. Vuonna 1713 Reventlow nimitettiin Altonan ylipuheenjohtajaksi (overpræsident), ja hän sai käytännössä yksinvaltiudet tuhotun kaupungin jälleenrakentamiseen. Myöhemmin hänen Altonassa saamastaan kokemuksesta oli hyötyä Kööpenhaminan jälleenrakentamisessa vuoden 1728 suurpalon jäljiltä. 

Kuningas Fredrik IV meni vuonna 1721 naimisiin Reventlowin sisaren Anna Sophie Reventlowin kanssa, mutta suhteet lankomieheen olivat etäiset, sillä Reventlow oli arvostellut kuninkaan haluttomuutta hyökätä sotilaallisesti heikentyneeseen Ruotsiin.

## Lähteet

## Aiheesta muualla
Tølløse

**Tølløse** on taajama Holbækin kunnassa Sjællandin alueella Tanskassa. Siellä oli 3&nbsp;759 asukasta vuonna 2017. Ennen vuotta 2007 Tølløse oli samannimisen kunnan keskustaajama.
## Kuvia

Tølløse Station 05.jpg|Rautatieasema
Gammel Tølløse.jpg|Tølløsen kirkko

## Tunnettuja henkilöitä
* Michael Rasmussen (s. 1974), kilpapyöräilijä
## Lähteet

## Aiheesta muualla
Løken

**Løken** on taajama Aurskog-Hølandin kunnassa Akershusin läänissä Norjassa. Taajaman pinta-ala on 1,5 neliökilometriä ja asukasluku 1&nbsp;678 vuonna 2023. 

Løken kirke 20071021 1.jpg|Løkenin kirkko

## Lähteet

## Aiheesta muualla
Winter Storm

**Winter Storm** on Ensiferumin yhdeksäs studioalbumi, joka julkaistiin 18. lokakuuta 2024 Metal Blade -levy-yhtiön kautta. Albumin on tuottanut Janne Joutsenniemi ja miksannut Jens Bogren.

Albumin sanoitukset perustuvat yhtyeen basisti Sami Hinkan vielä julkaisemattomaan fantasiakirjaan ja Hinkka onkin sanonut albumin olevan "Ensiferumin vakavin levy".

## Kappaleet
#
#
#
#
#
#
#
#
#
#

### Bonuskappaleet
# Six Ribbons (Jon English cover)
# Lambada (Kaoma cover)

## Kokoonpano
* Petri Lindroos – laulu, kitara
* Markus Toivonen – kitara, laulu
* Sami Hinkka – basso, laulu
* Janne Parviainen – rummut
* Pekka Montin – koskettimet, laulu

## Arvostelut
* Kaaoszine: 
* Soundi: 

## Lähteet

## Aiheesta muualla
*
Setskog

**Setskog** on taajama Aurskog-Hølandin kunnassa Akershusin läänissä Norjassa. Taajaman pinta-ala on 0,19 neliökilometriä ja asukasluku 203 vuonna 2023. Vuosina 1905–1966 Setskog oli itsenäinen kunta. 

Setskog kirke.JPG|Setskogin kirkko

## Lähteet

## Aiheesta muualla
Eriocrania

**Eriocrania** on päistärkoiden heimoon kuuluva perhossuku. Suvun edustajia esiintyy Suomessa lähes koko maassa ja laajemmin lähinnä Pohjois- ja Keski-Euroopassa. Suomessa on tavattu seitsemän suvun lajia. Maailmanlaajuisesti sukuun kuuluu noin 20 lajia.

## Suomessa esiintyvät lajit
* Pähkinäpäistärkoi (*Eriocrania chrysolepidella*)
* Hakaspäistärkoi (*Eriocrania unimaculella*)
* Loistopäistärkoi (*Eriocrania sparrmannella*)
* Kolmiopäistärkoi (*Eriocrania salopiella*)
* Pikkupäistärkoi (*Eriocrania cicatricella*)
* Purppurapäistärkoi (*Eriocrania sangii*)
* Isopäistärkoi (*Eriocrania semipurpurella*)

## Lähteet

## Aiheesta muualla
* UniProt: Taxonomy - ''Eriocrania'' 
* PheroBase: Semiochemicals of Genus ''Eriocrania''
Hohenzollernin suvun ritarikunta

**Hohenzollernin suvun ritarikunta** () oli preussilainen ritarikunta, joka perustettiin 5. joulukuuta 1841 kahden Hohenzollernin sukuun kuuluneen ruhtinaan, Konstantin ja Karl Anton, käskystä, jotka kuuluivat saman suvun kahden eri rinnakkaisiin haaroihin ja olivat myös Preussin kuninkaan serkkuja. Vuonna 1849 ritarikunnasta tuli virallisesti osa Preussin kuningaskunnan palkitsemisjärjestelmää, mutta ns. ruhtinasversio ritarikunnasta säilyi edelleen ja sitä jaettiin Preussin kuninkaan jakamasta versiosta riippumatta.

Aluksi ritarikunnalla palkittiin vain sellaisia henkilöitä, jotka olivat taistelleet Euroopan hullun vuoden 1848 vallankumousten tukahduttamiseksi. Sittemmin sitä alettiin jakaa myös kuninkaan saattueelle, virkamiehille ja sotilaille, jotka olivat palvelleet ansioituneesti kuningasperhettä. 

Ensimmäisen maailmansodan päätyttyä maanpakoon lähtenyt entinen keisari Vilhelm II jatkoi ritarikunnan jakoa siitä huolimatta, että Weimarin tasavallan perustuslaki kielsi valtiota myöntämästä kunniamerkkejä ja kansalaisia ottamasta vastaan ulkomaalaisia kunniamerkkejä.

Ritarikunnassa oli neljä luokkaa (suurkomentaja, komentaja, ritari ja jäsen), joista alinta myönnettiin miehistölle ja siviileille.

*  ritarikunnan nauha

Sota-aikana ritarikunnan nauha oli samanlainen rautaristin 2. luokan kanssa. Ensimmäisen maailmansodan aikana ritarikuntaan nimitettiin yli 8 300 sotilasta.

## Lähteet
Puskás Akadémia FC

**Puskás Akadémia FC** on Felcsútin kaupungissa toimiva unkarilainen jalkapalloseura, joka pelaa maan korkeimmalla sarjatasolla OTP Bank Ligassa. Vuonna 2007 Videoton FC:n junioriakatemiaksi perustettu seura on nimetty pelaajalegenda Ferenc Puskásin mukaan. Puskás Akadémian stadion Pancho Aréna on saanut nimensä Real Madridin kannattajien Puskásille antamasta lempinimestä.

Puskás Akadémian perustaja on Felcsútisssa lapsena asunut Unkarin pääministeri Viktor Orbán. Pienille yleisömäärille pelaavalla seuralla on eniten sponsoreita Unkarin pääsarjassa. Suurin osa on rakennusyhtiöitä, joiden on raportoitu saaneen julkisia rakennusurakoita vastineeksi sponsoroinnistaan. Seuran stadionia on luonnehdittu Orbánin propagandanäyttämöksi.   

## Lähteet

## Aiheesta muualla
*Puskás Akadémia FC:n kotisivut
Hemnes (Aurskog-Høland)

**Hemnes** on taajama Aurskog-Hølandin kunnassa Akershusin läänissä Norjassa. Taajaman pinta-ala on 0,7 neliökilometriä ja asukasluku 724 vuonna 2023. 

Søndre Høland kirke.jpg|Søndre Hølandin kirkko

## Lähteet

## Aiheesta muualla
Englannin Valioliigan kausi 2024–2025

**Englannin Valioliigan kausi 2024–2025** on  englantilaisen seurajalkapalloilun korkeimman sarjatason Valioliigan 33. kausi. Kausi alkoi 16. elokuuta 2024 ja päättyy 25. toukokuuta 2025.

Manchester City lähti kauteen hallitsevana mestarina.

## Joukkueet



## Valmentajavaihdokset

## Sarjataulukko

## Lähteet

## Aiheesta muualla
* Virallinen sivusto
Podujeva

**Podujeva** ( tai *Besiana*, ) on kaupunki ja kunta Kosovossa. Se sijaitsee Kosovon koillisosassa Pristinan piirissä. Vuoden 2011 väestönlaskennassa kunnassa asui 88&nbsp;499 asukasta. Kaupunki sijaitsee noin 35 kilometrin päässä pääkaupunki Pristinasta.

Vuoden 2011 väestönlaskennassa Podujevan 88&nbsp;499 asukkaasta 87&nbsp;523 oli albaaneja, 680 aškaaleita, 75 romaneja, 33 bosniakkeja, 12 serbejä ja 2 egyptiläisiä. 43 asukasta kuului muihin etnisiin ryhmiin ja 127 ei määritellyt etnisyyttään.

## Huomautukset

## Lähteet
Pivnitšne

**Pivnitšne** (; vuoteen 2016 saakka **Kirove**) on kylä ja entinen kaupunkityyppinen taajama Ukrainan Donetskin alueen koillisosassa Bah’mutin piirissä, Toretskin kaupungin hromadassa. Kylä sijaitsee linnuntietä 46 kilometriä aluekeskus Donetskista pohjoiseen ja 5 kilometriä piirikeskus Toretskista itään. Kylän kautta kulkee Horlivkan ja Kostjantynivkan välinen rautatieosuus.

Tammikuun keskilämpötila on −4,2 ja heinäkuun +21,6 celsiusastetta. Keskimääräinen vuosisademäärä on 421 millimetriä.

Paikkakunta on saanut alkunsa 1700-luvulla, kaupunkityyppisen taajaman asema tällä kaivospaikkakunnalla oli vuosina 1938–2024. Tammikuussa 2024 Ukraina luopui käyttämästä kaupunkityyppisten taajamien nimitystä; pääosa aiemmista kaupunkityyppisistä taajamista muuttui kyliksi.

Kylän väkiluku oli 9&nbsp;024 (2022); aiemmin 11&nbsp;747 (2001) ja 11&nbsp;195 (1989).

Osana Ukrainaan kohdistamaansa hyökkäyssotaa (2022–) Venäjä on pyrkinyt laajentamaan miehitysaluettaan. Venäläisjoukot ovat kohdistaneet toistuvia ilma- ja tykistöiskuja Pivnitšneen. Iskuilla on vaurioitettu  rakennuksia ja niiden vuoksi on kuollut tai loukkaantunut kylän siviiliväestöä (esimerkkejä iskuista touko-kesäkuulta 2024: ). Juhannuksen 2024 seutuvilla venäläisjoukot laajensivat taisteluja Pivnitšnen itäosan tuntumaan.
  

## Lähteet

## Aiheesta muualla
FC UNA Strassen

**FC UNA Strassen** () on Strassenin kaupungissa toimiva luxemburgilainen jalkapalloseura, joka pelaa maan pääsarjassa Kansallisessa divisioonassa. Seuran kotikenttä on Complexe Sportif Jean Wirtz.

FC UNA Strassen on perustettu vuonna 1922 nimellä Union Athlétique Strassen. Seura on pelannut lähes koko historiansa aladivisioonissa, kunnes nousi ensimmäisen kerran toiselle sarjatasolle 2011 ja pääsarjaan 2015.

## Lähteet

## Aiheesta muualla
*FC UNA Strassenin kotisivut
Larne FC

**Larne FC** on Pohjois-Irlannin Larnessa toimiva jalkapalloseura, joka pelaa maan pääsarjassa Pohjois-Irlannin Valioliigassa. Seura on perustettu vuonna 1889. Larne FC voitti ensimmäisen Pohjois-Irlannin mestaruutensa vuonna 2023.

## Saavutukset
*Pohjois-Irlannin mestari: 2023, 2024

## Lähteet

## Aiheesta muualla
*Larne FC:n kotisivut
Heili Sirviö

**Heili Sirviö** (s. 17. maaliskuuta 2011 Suomi) on suomalais-australialainen rullalautailija.

Hän edusti Suomea Pariisin olympialaisissa 2024, joissa hänestä tuli 13-vuotiaana Suomen historian nuorin olympiaedustaja. Sirviö sijoittui parkin olympiafinaalissa viidenneksi pistein 88,89.

Häntä ennen nuorin oli uimari Noora Laukkanen, joka osallistui Pekingin olympialaisiin 15 vuoden ja 192 päivän ikäisenä. Myös Hanna-Maria Seppälä oli 15-vuotias osallistuessaan Sydneyn olympialaisiin.

Sirviö on kotoisin Suomesta, mutta hän on perheineen asunut vuodesta 2016 lähtien Australiassa ja kahtena talvena (2023 ja 2024) Kaliforniassa Yhdysvalloissa. Hänellä on sekä Suomen että Australian kansalaisuus. Hän aloitti skeittauksen 9-vuotiaana vuonna 2020.

Sirviö voitti vertin eli vertical skateboardingin Suomen mestaruuden vuoden 2024 heinäkuussa. Kisassa toiseksi tuli pikkusisko Miila Sirviö.

Sirviö ei omista omaa matkapuhelinta, ja vanhemmat hallinnoivat hänen sosiaalista mediaansa.

Sirviö sai kutsun osallistua X Games -kilpailuihin Japanissa syyskuussa 2024.. X-gamesissa Sirviö sijoittui kolmanneksi.

## Lähteet

## Aiheesta muualla

* Heili Sirviö Instagramissa
* Ympäri maailmaa reissaava Heili Sirviö, 13, elää poikkeuksellista lapsuutta ja tähtää olympialaisiin Video, 3 min. Yle Areena.
IFK Malmö

**Idrottsföreningen Kamraterna Malmö** on Malmössä toimiva ruotsalainen urheiluseura, joka on perustettu vuonna 1899. Seuralla on toimintaa jalkapallossa ja käsipallossa. Aikaisemmin sen lajivalikoimaan on kuulunut myös lukuisia muita urheilulajeja.

## Jalkapallo
IFK Malmön jalkapallojaosto on toiminut itsenäisenä seurana vuodesta 1987 lähtien. Sen edustusjoukkue pelaa kaudella 2025 Ruotsin viidennellä sarjatasolla 3 divisioonassa. Seura on viimeksi pelannut pääsarjassa Allsvenskanissa vuonna 1962. Kaudella 1960-1961 IFK Malmö selvisi Euroopan Cupissa puolivälieriin, joissa se hävisi Rapid Wienille. Seura sai edustusoikeuden kilpailuun johdettuaan Allsvenskania kevätkierroksen jälkeen. IFK Malmö sijoitti lopulta 1960 IFK Norrköpingin jälkeen toiseksi, mikä on seuran paras saavutus.

## Lähteet

## Aiheesta muualla
*IFK Malmön jalkapallon kotisivut
*IFK Malmön käsipallon kotisivut
Kirsten Munk

**Kirsten Munk** (6. heinäkuuta 1598 – 19. huhtikuuta 1658) oli tanskalainen aatelisnainen ja kuningas Kristian IV:n morganaattinen puoliso, jonka kanssa tämä sai vähintään kahdeksan lasta. Vuonna 1628 Kristian syytti Kirsteniä uskottomuudesta kreivi Otto Ludwig von Salmin kanssa, ja pari erosi 1630. Tämän jälkeen Kirsten lähetettiin Jyllantiin, jossa hän ajoittain oli kotiarestissa. Kristian syytti häntä jatkuvasti vehkeilystä itseään vastaan, muun muassa maanpetoksesta ja murhayrityksestä. Kristian naitti useita Kirstenin kanssa saamiaan tyttäriä aatelismiehille, jotka sitten nimitti valtaneuvoston jäseniksi. Kuninkaan kuoltua nämä vävypojat tunnustivat Kirstenin kuningatarpuolison aseman, mutta Fredrik III erotti heidät ja kumosi samalla päätöksen. Vuonna 1657 kuningas otti häneltä pois kreivittären arvon.
## Lähteet

## Aiheesta muualla
Søndre Hølandin kirkko

**Søndre Hølandin kirkko** () on Aurskog-Hølandin kunnassa Akershusin läänissä Norjassa sijaitseva puinen ristikirkko vuodelta 1866.
## Kuvia

Søndre Høland kirke T033 01 0035.jpg|Kirkkosali

## Lähteet

## Aiheesta muualla
Ylijahtimestari

**Ylijahtimestari** on eri maissa virka ja arvonimi.

Venäjällä ylijahtimestari oli keisarivallan aikana hovin jäsenille myönnetty nimike.

Ruotsissa  ylijahtimestarin eli ylimetsänhoitajan () virka mainitaan ensimmäisen kerran 1682. Virka oli jokaisessa läänissä. Tehtävään kuului valvoa metsästystä ja huolehtia, että alemmat virkahenkilöt hoitivat tehtävänsä hyvin. Varsinainen metsänhoito ei kuulunut heidän tehtäväalaansa. Kun valtionmetsät 1800-luvulla saivat metsänhoidollista merkitystä, tehtäväkenttä laajeni ja ylijahtimestari vastasi niiden taloudellisesta tuotosta. Asiasta säädetiin 1869.

## Lähteet